stanford-oval/wikipedia huggingface dataset:
אלמוגים החזקות

| --- | --- |

 נתונים כלליים
 בורסה:  הבורסה לניירות ערך
 מייסדים:  עמי בר משיח ומריו זוזל
 תקופת הפעילות:  1986–הווה (כ־38 שנים)
 מיקום המטה:  טירת הכרמל
 ענפי תעשייה:  נדל"ן
 מוצרים עיקריים:  נדל"ן למגורים ולמסחר
 שווי שוק:  278,387,000 שקלים ()
 סך המאזן:  1,292,180
 יו"ר:  עמי בר משיח
 מנכ"ל:  מיכל גור
 עובדים:  כ-100
  
 https://almogim.co.il
 
אלמוגים החזקות בע"מ היא חברת בנייה ציבורית הנסחרת בבורסה, ועוסקת בנדל"ן למגורים ולמסחר ועירוב שימושים, ובנדל"ן מניב, בישראל ובחו"ל. החברה עוסקת בתכנון, ייזום, בנייה ושיווק של פרויקטי מגורים בישראל ובמזרח אירופה, וחתומה על בנייתן של 5900 יחידות דיור ב-22 ערים בישראל ומחוצה לה, שכונות מגורים ומתחמי מסחר.
היסטוריה

החברה הוקמה בשנת 1986 על ידי עמי בר משיח ומריו זוזל, בוגרי הפקולטה להנדסת בניין בטכניון, שהחלו את דרכם בענף הבנייה בשנות ה-80'. כל אחד מהם מחזיק בכ-38.4% מהבעלות בחברה.
החברה הוקמה תחת השם "אלמוג ב.ז. בנייה והשקעות" (על פי שמות בעלי החברה, ב-בר משיח, ז-זוזל), וקיבלה סיווג קבלני בלתי מוגבל ג'5. עד היום מדובר בחברת הביצוע של קבוצת "אלמוגים החזקות". במשך השנים הוקמו חברות נוספות, כגון "אלמוג אילת" ו"אלמוג הנדסה".
בראשית דרכה היזמית, בתחילת שנות ה-90', פעלה אלמוגים כחברה משכנת בצפון הארץ, במסגרת מפעלי הבנייה הגדולים שהביאו איתם את גלי העלייה מברית המועצות לשעבר.
בשנת 2007, במסגרת ההחלטה להנפיק את החברה לבורסה, הוקמה חברת החזקות, ושמה הנבחר, אלמוגים, מאחד את כל חברות ה"אלמוג". ההנפקה עצמה התרחשה בשנת 2010, אז החברה הפכה לציבורית, וניירות הערך שלה נסחרים בבורסה לניירות ערך בתל אביב.
פעילות

"אלמוגים החזקות" רשומה בהתאחדות הקבלנים הבונים והיא קבלן ראשי וחברה משכנת בהיקף בלתי מוגבל. ביצוע הפרויקטים שלה מתרחש תוך ניהול מבוקר על-פי תקן ISO, ובכפוף לבקרה תקציבית, מדידה, ותגובה בזמן אמת.
כחברה יזמית-קבלנית, אלמוגים יוזמת, מתכננת, מבצעת ומשווקת את כלל הפרויקטים שלה. לחברה פרויקטי מגורים ומסחר ברחבי הארץ, מקריית שמונה ועד אילת, הכוללים מגדלים למגורים, מיזמי פינוי-בינוי ותמ"א, מבנים מורכבים לשימור, ומתחמי מלונאות בים המלח, אילת ובחו"ל.
בין השאר בנתה אלמוגים את שכונת עמק הכרמל בנשר, כחלק מתוכנית החברה בשיתוף עיריית נשר לעידוד תנופת הפיתוח באזור, ואת "אלמוגים אילת", מתחם מגורים ונופש לצעירים העובדים וחיים בעיר, בו מתגוררים בשכירות למעלה מ-1,200 צעירים, במסגרת הסכמים ארוכי טווח של אלמוגים עם רשתות המלונאות הגדולות.
מטה החברה נמצא בטירת הכרמל. בחברה מועסקים כ-100 עובדים.
הערות שוליים

↑  אלמוגים החזקות בע"מ, באתר מאיה
↑  אלמוגים החזקות בע"מ: נתונים כספיים באתר מאי"ה
↑  אלמוגים החזקות מתרחבת: אלו הפרויקטים שתקדם, באתר אייס, 2 במאי 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלמוגים החזקות".
איתן אורבך

איתן אורבך (נולד ב-12 בינואר 1977) הוא שחיין עבר אולימפי ישראלי, אלוף ישראל ושיאן ישראל בשחייה. השתתף בשתי אולימפיאדות (אטלנטה 1996 וסידני 2000), בשתי אליפויות עולם (פרת' 1998 ופוקואוקה 2001) ובשמונה אליפויות אירופה (1995–2002) במדי נבחרת ישראל. בין תאריו סגן אלוף אירופה (סביליה 1997), בעל 2 מדליות ארד מאליפות אירופה, אלוף אירופה לנוער (פרדוביצ'ה 1994) ואלוף (1997) ושיאן המכביה.
אורבך היה השחיין הישראלי הראשון שהשתתף בגמר אולימפי אישי (סידני 2000) והראשון שזכה במדליית כסף באליפות אירופה, במשחה ל-100 מטר גב. הוא הראשון שזכה במדליית זהב באליפות אירופה לנוער, במשחה ל-200 מטר גב. כיום עוסק באימון ובהדרכה בשחייה, בעסקים, ביחסי ציבור ובדוגמנות.
ביוגרפיה

אורבך נולד, גדל והתחנך בחיפה. החל כילד להתאמן בקבוצת מכבי חיפה ולהתחרות בתחרויות הבין-אגודתיות בישראל, בהמשך עבר לאגודת מכבי קריית ביאליק.
באליפות אירופה בשחייה לנוער שנערכה בפרדוביצ'ה, צ'כיה באוגוסט 1994 זכה אורבך במדליית זהב במשחה ל-200 מטר גב בשיא ישראלי חדש של 2:04.41 דקות, שיפור לשיא בן השנה ו-3 חודשים של עידו מירון (2:05.00 דקות) ובכך היה לשחיין הישראלי הראשון שזכה במפעל זה במדליה בכלל ובמדליית זהב בפרט ובמקום הרביעי במשחה ל-100 מטר גב בתוצאה של 58.68 שניות.
ביוגרפיה > גמר אולימפי באטלנטה

באולימפיאדת אטלנטה, 1996 היה שותף (יחד עם ודים אלכסייב, דן קוטלר ויואב ברוק) לרביעיית השליחים הישראלית שהופיעה בגמר האולימפי במשחה 4x100 מטר מעורב בתוצאה של 3:42.90 דקות, הופעה ראשונה של השחייה הישראלית במעמד גמר אולימפי. התוצאה שקבע בסגנון הגב הייתה 56.79 שניות. בשלב המוקדמות הרביעייה הישראלית קבעה שיא ישראלי חדש של 3:42.24 דקות כשהתוצאה שהוא קבע הייתה 56.82 שניות.
ביוגרפיה > שיא הקריירה באולימפיאדת סידני

באולימפיאדת סידני, 2000, סיים אורבך במקום השמיני והעפלה ראשונה של שחיין ישראלי לגמר אולימפי במשחה אישי, במשחה ל-100 מטר גב בתוצאה של 55.74 שניות. בשלב חצי הגמר קבע שיא ישראלי חדש של 55.31 שניות. בנוסף הוא סיים במקום ה-14 במשחה שליחים 4X100 מטר חופשי בשיא ישראלי חדש 3:22.06 דקות (אורבך קבע בזינוק שליחים תוצאה של 49.68 שניות) ובמקום ה-17 במשחה שליחים 4x100 מטר מעורב בתוצאה של 3:43.39 דקות. כשחיין ראשון הוא שחה את סגנון הגב בתוצאה של 56.12 שניות.
זהו ההישג השני בטיבו של שחיין ישראלי באולימפיאדה לאחר שיעקב טומרקין סיים שביעי במשחה ל-200 מטר גב באולימפיאדת לונדון (2012).
ביוגרפיה > אליפויות עולם

בגמר אליפות העולם בשחייה שנערכה בפרת', אוסטרליה בשנת 1998 סיים אורבך במקום השביעי במשחה ל-100 מטר גב בתוצאה של 55.97 שניות. בשלב המוקדמות הוא קבע שיא ישראלי חדש של 55.62 שניות ועלה מהמקום החמישי.
באליפות העולם בשחייה שנערכה בפוקואוקה, יפן בשנת 2001 סיים אורבך במקום ה-16 במשחה ל-100 מטר גב בתוצאה של 56.33 שניות ביחד עם שחיין נוסף, לאחר מספר שעות נערכה ביניהם תחרות, swimoff, שבה שחה בתוצאה של 56.61 שניות, סיים שני ודורג במקום ה-17 הכללי ולא עלה לשלב הבא בתחרות. בנוסף, הוא סיים במקום ה-26 במשחה ל-50 מטר גב בשיא ישראלי חדש של 26.56 שניות.
ביוגרפיה > אליפויות אירופה

באליפות אירופה בשחייה שנערכה בווינה, אוסטריה בשנת 1995 קבע אורבך במשחה ל-100 מטר גב תוצאה של 58.57 שניות ובמשחה ל-200 מטר גב בתוצאה של 2:05.87 דקות
באליפות אירופה בשחייה שנערכה בסביליה, ספרד בשנת 1997 זכה אורבך במדליית כסף במשחה ל-100 מטר גב בשיא ישראלי חדש של 55.88 שניות, אחרי הספרדי אלוף העולם מרטין לופז זוברו (55.71 שניות). בשלב המוקדמות הוא קבע תוצאה של 55.96 שניות ועלה ראשון לגמר. הייתה זו המדליה הראשונה ששחיין ישראלי השיג במפעל זה. סיים במקום ה-14 במשחה ל-200 מטר גב בתוצאה של 2:03.39 דקות. בנוסף, הוא סיים במקום החמישי במשחה שליחים 4x100 מטר מעורב ביחד עם אלכסייב, ערן גרומי וברוק, בתוצאה של 3:43.64 דקות, התוצאה שקבע בסגנון הגב הייתה 56.41 שניות.
ובמקום השביעי במשחה שליחים 4x100 מטר חופשי, ביחד עם ברוק, אורן אזרד וגרומי, בתוצאה של 3:23.10 דקות.
באליפות אירופה בשחייה (בריכת 25 מטר) שנערכה בשפילד, אנגליה בדצמבר 1998 זכה אורבך במדליית ארד במשחה ל-100 מטר גב בשיא ישראלי חדש של 53.64 שניות. כבר בשלב המוקדמות הוא קבע שיא ישראלי חדש של 53.77 שניות.
באליפות אירופה בשחייה שנערכה באיסטנבול, טורקיה בשנת 1999 זכה אורבך במדליית ארד במשחה ל-100 מטר גב בתוצאה של 55.87 שניות, אחרי סטיב תלוק מגרמניה (55.16 שניות) וגרודאן קוזול מקרואטיה (55.84 שניות). בנוסף, הוא קבע במשחה ל-50 מטר גב תוצאה של 26.62 שניות.
באליפות אירופה בשחייה שנערכה בהלסינקי, פינלנד ביולי 2000 סיים אורבך במקום הרביעי במשחה ל-100 מטר גב בתוצאה של 55.94 שניות. בשלב חצי הגמר הוא קבע תוצאה של 55.64 שניות, שתי מאיות השני איטי מהשיא הישראלי שלו, ועלה מהמקום הראשון. בנוסף, הוא סיים במקום ה-19 במשחה ל-50 מטר גב בתוצאה של 26.85 שניות ובמקום השמיני במשחה שליחים 4x100 מטר מעורב בתוצאה של 3:43.48 דקות, ביחד עם טל שטריקר יואב מאירי ויואב ברוק. התוצאה שקבע בסגנון הגב הייתה 56.06 שניות.
באליפות אירופה בשחייה שנערכה בברלין, גרמניה בשנת 2002 סיים אורבך במקום ה-11 במשחה ל-100 מטר גב בתוצאה של 55.71 שניות.
על אף הישגיו נחשב אורבך על ידי מאמנו לאוניד קאופמן ואחרים בעולם השחייה, כמי שניחן בכישרון ובפוטנציאל רב אך לא מימש אותו במלואו. לאורך השנים הלין מאמנו קאופמן פעמים רבות, על כך שחניכו אינו מתאמן מספיק ועל כך שראשו מצוי יותר מדי בעיסוקיו שמחוץ לבריכה.
אורבך פרש משחייה מקצועית בשנת 2002.
מחוץ לספורט

עוד בזמן שעסק בשחייה מקצועית החל אורבך לעסוק בדוגמנות. בין היתר שימש פרזנטור של חברת פוקס, לצד יעל בר זוהר, עד שנת 2004. כמו כן, דגמן עבור "ספיד סטיקס" ו"מגה ספורט".
בשנת 2006 הוא השתתף בתוכנית המציאות "רוקדים עם כוכבים" שם רקד עם הרקדנית דורית מילמן. ב-2007 שימש מנחה טלוויזיה בערוץ החיים הטובים.
אורבך למד מינהל עסקים במכללת רייכמן ובאפריל 2006 מונה למנהל שיווק בפלג-ניל, נציגת ספידו בישראל.
באביב 2007 הצטרף אורבך לקבוצת יזמים שהקימו בר שכונתי שנקרא "הברגמן". תהליך זה האיץ את קידומו של איתן לעולם העסקי שאליו נכנס לראשונה כשהקים בית ספר לשחייה, בו הוא משמש מאז כבעלים, כמאמן וכמדריך שחייה אישי. בשנת 2008 אף פתח משרד יחסי הציבור יחד עם הילה אסולין ונקרא ״הילה אסולין ואיתן אורבך תקשורת, תדמית ויח"צ״.
בקיץ 2011 השתתף בתוכנית המציאות "הדור הבא 24/7" ששודרה בערוץ 10, יחד עם שלושה מחבריו הרווקים, כאשר 14 בנות רווקות נלחמות על לבו.
הישגים ותארים

סגן אלוף אירופה לשנת 1997 במקצה 100 מטרים גב.
מדליית ארד באליפות אירופה 1998 במקצה 100 מטרים גב.
מדליית ארד באליפות אירופה 1999 במקצה 100 מטרים גב.
אלוף אירופה לנוער לשנת 1994 במקצה 200 מטרים גב.
בשנת 1997 חלק אורבך בתואר "ספורטאי השנה" עם עמיתו השחיין, יואב ברוק.
בסך הכול קבע אורבך שמונה שיאים לאומיים אישיים ובשליחים, שנקבעו בין השנים 1996–2002.
חיים אישיים

בשנת 2016 התחתן עם בת זוגו ריטה קסלמן.
הערות שוליים

↑  LEN: European Junior Championships
↑  LEN: European Junior Championships
↑  אריה ליבנת, מי שמאמין שוחה בגמר, באתר הארץ, 2 במרץ 2012
↑  אורבך התעייף: סיים אחרון בגמר, באתר גלובס, 18 בספטמבר 2000
↑  מאת יעקב צלאל, ‏איתן אורבך - השחיין הישראלי הבודד הראשון בגמר אולימפי, באתר גלובס, 17 בספטמבר 2000
↑  ראו כאן
↑  LEN: European Championships
↑  ראו כאן
↑  ראו כאן
↑  ראו כאן
↑  ראו כאן
↑  LEN: European Short Course Championships
↑  ראו כאן
↑  Swimrankings - Swimming Rankings and Results - Worldwide, International Swim Sport, www.swimrankings.net
↑  LEN: European Championships
↑  LEN: European Championships
↑  רון קופמן, אין אורבך, יש אחרים (בעיקר אחרות), באתר הארץ, 11 באפריל 2002
↑  נורית שר, רשת האופנה פוקס חתמה על הסכם חסות עם השחיין איתן אורבך, באתר TheMarker‏, 11 ביולי 2001
↑  ענת ביין, איתן אורבך יככב בקמפיין שילוט חוצות לסדרת דאודורנטים של ספיד סטיק, באתר TheMarker‏, 7 באוקטובר 2001
↑  רותה קופפר, חיים רביבו וריקי גל ב"רוקדים עם כוכבים", באתר הארץ, 25 באפריל 2006
↑  אלעד בילו, עכבר העיר, חיה טוב: יעל גולדמן תנחה את תוכנית הדגל של ערוץ החיים הטובים, באתר הארץ, 1 ביוני 2011
↑  שירות גלובס, ‏איתן אורבך מונה למנהל שיווק לרשתות בפלג-ניל, נציגת ספידו בישראל, באתר גלובס, 24 באפריל 2006
↑  חגית ברונסקי, ‏צפון בון טון, באתר גלובס, 25 בספטמבר 2008
↑  זיו יצחקי, עכבר העיר, "הדור הבא 24/7": הקרחון איתן אורבך מתחיל להפשיר, באתר הארץ, 4 ביולי 2011
↑  יפעת הללי אברהם, ‏בלאסט פרום דה פאסט: איתן אורבך מתחתן, באתר ‏מאקו‏, 2 ביוני 2016
|  משלחת ישראל לאולימפיאדת אטלנטה (1996)  |
| --- | --- | --- |
|  איגרוף | ולדיסלב ניימן |  |
|  אתלטיקה | קונסטנטין מטוסביץ' • רוגל נחום • קונסטנטין סמיונוב • דני קרסנוב |  |
|  ג'ודו | יעל ארד • אורן סמדג'ה |  |
|  היאבקות | גוצ'ה ציציאשווילי |  |
|  הרמת משקולות | סלבה איוונובסקי |  |
|  סיף | איילת אוחיון • לידיה חטואל-צוקרמן • לילך פריסקי |  |
|  קיאק | ליאור כרמי |  |
|  קליעה | אלכס טריפולסקי • בוריס פולק • גיא סטריק |  |
|  שחייה | איתן אורבך • ודים אלכסייב • יואב ברוק • דן קוטלר |  |
|  שיט | ענת פבריקנט •  גל פרידמן • שני קדמי • ניר שנטל • רן שנטל |  |
|  משלחת ישראל לאולימפיאדת סידני (2000)  |
| --- | --- | --- |
|  אתלטיקה | אלכס אברבוך • כפיר גולן • גדעון יבלונקה • טומי כפרי • קונסטנטין מטוסביץ' • רוגל נחום • אלכסנדר פורחומובסקי • דני קרסנוב |  |
|  ג'ודו | אורית בראון • אריק זאבי • גיל עופר |  |
|  היאבקות | מיכאל ביילין • יורי יבסייצ'יק • גוצ'ה ציציאשווילי |  |
|  התעמלות אמנותית | אור טוקייב |  |
|  סיף | איילת אוחיון |  |
|  קליעה | אלכסנדר דנילוב • גיא סטריק |  |
|  קיאק | רועי ילין • ליאור כרמי • לריסה פסחוביץ' • רמי צור •  מיכאל קולגנוב |  |
|  שחייה | אורן אזרד • איתן אורבך • ורד בורוכובסקי • עדי ביכמן • יואב ברוק • יואב גת • מיקי חליקה • יואב מאירי • אלכסיי מנז'ולה • טל שטריקר |  |
|  שיט | עמית ענבר • מיכל היין • אלעד רונן • אלי צוקרמן • ענת פבריקנט • שני קדמי |  |
איתן אורבך, 1998
אלפרד גוטשאלק

ערך זה עוסק בביוכימאי גרמני. אם התכוונתם לרב אמריקאי, ממנהיגי היהדות הרפורמית, ראו .
| --- | --- |
אין תמונה חופשית
 לידה:  22 באפריל 1894 אאכן, הקיסרות הגרמנית 
 פטירה:  4 באוקטובר 1973 (בגיל 79) טיבינגן, הרפובליקה הפדרלית של גרמניה 
 ענף מדעי:  ביוכימיה 
 מקום לימודים:  אוניברסיטת בון  אוניברסיטת מינכן 
 מוסדות:  האוניברסיטה הלאומית של אוסטרליה 
 פרסים והוקרה:  עמית האקדמיה האוסטרלית למדעים (1954)  David Syme Research Prize (1951)  עמית באגודה האמריקאית לקידום המדע 
 
אלפרד גוטשאלק (אנגלית: Alfred Gottschalk‏, 22 באפריל 1894 - 4 באוקטובר 1973) היה ביוכימאי גרמני שהיווה דמות מובילה בחקר הגליקופרוטאין. במהלך הקריירה שלו הוא כתב 216 מאמרי מחקר וסקירות מדעיות וארבעה ספרים.
חייו

גוטשאלק נולד באאכן, השלישי מבין ארבעה ילדים לבנימין ורוזה גוטשאלק. הוא בחר ללמוד רפואה, מ-1912 הוא למד באוניברסיטאות במינכן, פרייבורג ובון. לימודיו הופרעו על ידי מלחמת העולם הראשונה, אך הוא השלימם ב-1920 וסיים את אוניברסיטת בון כדוקטור.
הוא השלים ניסיון עבודת מרפאה בבתי ספר רפואיים בפרנקפורט ווירצבורג ולימודי פיזיולוגיה וביוכימיה בבון, מה שהוביל לפרסומיו הראשונים, פרס מאוניברסיטת מדריד והצעה לעבוד במכון קייזר וילהלם עבור תרפיה ניסיונית וביוכימיה ביחד עם קרל נויברג. ב-1923 הוא התחתן עם ליזבת' ברטה אורגלר, ויחדיו הולידו ילד יחיד.
גוטשאלק עזב את מכון קייזר וילהלם ב-1926 כדי לנהל את המחלקה הביוכימית בבית החולים הכללי בשצ'צ'ין. הוא עזב את בית החולים ב-1934 בעקבות תהפוכות בגרמניה הנאצית והחל בתעסוקה עצמאית. הוא עבר לאנגליה באביב של 1939, ועבר למלבורן ביולי. הוצע לו משרה כביוכימאי על ידי צ'ארלס קלווי, מנהל מכון וולטר ואליזה הול. הוא גם לימד ביוכימיה וכימיה אורגנית במכללה הטכנית במלבורן ובאוניברסיטת מלבורן. ב-1945 הוא קיבל אזרחות בריטית.
במכון וולטר ואליזה הול הוא שיתף פעולה עם פרנק מקפרלן ברנט וביחד הם גילו את הנויראמינידאז. הוא נבחר לאקדמיה האוסטרלית למדעים ב-1954.
ב-1959 הוא הוזמן בידי פרנק פנר לערוך מחקר בבית ספר הרפואי המחקרי ע"ש ג'ון קרטין באוניברסיטה הלאומית של אוסטרליה. הוא עזב את קנברה כדי לנסוע לגרמניה ב-1963 ומונה לפרופסור אורח במכון מקס פלאנק לחקר וירוסים בטיבינגן. הוא המשיך במחקר פעיל ובגלל תרומותיו למדע הוא נבחר להצטרף לאגודה האמריקאית לפיתוח המדע ב-1967 וקיבל תוארי דוקטורט לשם כבוד מאוניברסיטת מלבורן ומאוניברסיטת מינסטר.
פרס גוטשאלק למחקר רפואי המחולק על ידי האקדמיה האוסטרלית למדעים נקרא על שמו.
אלכסנדר פריי

אלכסנדר פריי (בגרמנית: Alexander Frei; נולד ב-15 ביולי 1979 בבזל) הוא כדורגלן עבר שווייצרי ששיחק בעמדת החלוץ, והוא מלך השערים של נבחרת שווייץ בכל הזמנים עם 42 כיבושים. כיום משמש פריי כמאמנה של אראו.
פריי היה מלך השערים של הליגה הצרפתית בעונת 2004/2005 עם 29 כיבושים, והוא הוכרז באותו השנה כשחקן השנה של שווייץ. הוא שיחק במדי נבחרת שווייץ במהלך טורניר יורו 2004, ובסך הכל ערך 84 הופעות במדי הנבחרת. במהלך טורניר יורו 2008 נפצע פריי ולא היה יכול לשחק יותר בטורניר, ממנו הודחה שווייץ.
אלפרד ג'ורג' א-נקאש

א-נקאש (מימין) עם נשיא סוריה תאג' אלדין אלחסני. שני האישים מונו על ידי הצרפתים
אלפרד ג'ורג' א-נקאש (בערבית: ألفرد جورج النقاش; 1887[דרושה הבהרה]–1978) היה מדינאי לבנוני נוצרי-מרוני שכיהן כראש ממשלת לבנון וכנשיא המדינה בזמן המנדט הצרפתי על לבנון.
הוא התמנה לנשיאות על ידי השלטונות הצרפתיים לאחר התפטרותו של אמיל אדה באפריל 1941, ולפני שהושבע לתפקיד כיהן פייר ג'ורג' ארלאבוס כנשיא זמני במשך 6 ימים. הוא כיהן בתפקיד עד 18 במרץ 1943. בבחירות בשנת 1943 התמודד לפרלמנט במחוז ביירות.
כיום קרוי אחד הרחובות המרכזיים בביירות על שמו.
הערות שוליים

↑  א. בן יוסף, מ"הלבנון הגדול" עד "הלבנון העצמאי", המשקיף, 5 ביוני 1947
↑  הצלחה לאופוזיציה בבחירות הלבנון, משמר, 1 בספטמבר 1943
| נשיאי לבנון |
| --- | --- | --- |
| לבנון הגדולה (מנדט צרפתי) | שארל דבאס • אנטואן פריבאט-אובארד • חביב פאשא אלסעד • אמיל אדה • פייר ג'ורג' ארלאבוס • אלפרד ג'ורג' א-נקאש • איוב ת'אבת • פייטרו טראד • בשארה אל-ח'ורי • אמיל אדה |   |
| לבנון (העצמאית) | בשארה אל-ח'ורי • פואד שהאב • כמיל שמעון • פואד שהאב • שארל חילו • סולימאן פרנג'יה • אליאס סרכיס • בשיר ג'ומאייל • אמין ג'ומאייל • רנה מעווד • אליאס הראווי • אמיל לחוד • מישאל סולימאן • תמאם סלאם (בפועל) • מישל עאון |   |
| 0 | 1 | 2 |
| --- | --- | --- |
| הקודם: עבדאללה ביהום | ראש ממשלת לבנון 7 באפריל 1941 - 26 בנובמבר 1941 | הבא: אחמד דעוכ |
| 0 | 1 | 2 |
| --- | --- | --- |
| הקודם: פייר ג'ורג' ארלאבוס (זמני) | נשיא לבנון 9 באפריל 1941 - 18 במרץ 1943 | הבא: איוב ת'אבת (זמני) |
| --- | --- |
בקרת זהויות :  GND: 113857497X  ISNI: 0000 0000 2745 4759  VIAF: 64024274   WorldCat (עם VIAF): 64024274 
ערך זה הוא קצרמרבנושא פוליטיקאים ובנושא לבנון. אתם מוזמנים לתרום לוויקיפדיה ו.
אלפרד ג'ולס אייר

| --- | --- |

 לידה:  29 באוקטובר 1910 לונדון, הממלכה המאוחדת של בריטניה הגדולה ואירלנד 
 פטירה:  27 ביוני 1989 (בגיל 78) לונדון, הממלכה המאוחדת 
 השקפה דתית:  אתאיזם 
 מקום לימודים:  כרייסט צ'רץ', איטון קולג', Ascham St. Vincent's School 
 מוסדות:  יוניברסיטי קולג' לונדון  ודהאם קולג'  כרייסט צ'רץ'  ניו קולג' 
 מונחה לדוקטורט:  פטר אונגר, Daniel Isaacson 
 זרם:  פוזיטיביזם לוגי
 תחומי עניין:  פילוסופיה של הלשון, פילוסופיה של המדע
 עיסוק:  פילוסוף של המדע, מרצה באוניברסיטה, פילוסוף, איש חינוך, סופר 
 הושפע מ:  ראסל, החוג הווינאי, ויטגנשטיין
 השפיע על:  סטרווסון, הייר
 מדינה:  הממלכה המאוחדת 
 פרסים והוקרה:  עמית האקדמיה הבריטית עמית האקדמיה האמריקאית לאמנויות ולמדעים 
 בן או בת זוג:  Grace Isabel Renée Lees (25 בנובמבר 1932–?)  Alberta Wells (1960–?)  Vanessa Salmon (1983–?) 
 צאצאים:  Julian Ayer 
 
אלפרד ג'ולס אייר (באנגלית: Alfred Jules Ayer‏; 29 באוקטובר 1910 – 27 ביוני 1989), שנודע בעיקר כאיי ג'יי אייר, היה פילוסוף יהודי-בריטי (אמו ממשפחת מייסד "סיטרואן", היהודי אנדרה סיטרואן). תרם לעלייתו של הפוזיטיביזם הלוגי בארצות דוברות האנגלית בספריו: "שפה, אמת ולוגיקה" (1936) ו"בעיית הידע" (1956).
קורות חיים

אייר למד באיטון ושירת בצבא הבריטי במהלך מלחמת העולם השנייה. במובנים רבים אייר היה ממשיכו של ברטראנד ראסל, הגם שאת פרסומו רכש בעיקר עקב פיתוח רעיונותיהם של אחרים ולא בזכות יצירה מקורית. ייתכן שהוא מוכר ביותר בזכות עקרון האימות, ניסיון ליצירת תהליך שיקבע האם למשפט ערך לוגי כלשהו. בתקופות מסוימות לימד והרצה בארצות הברית, בפרט, כיהן כפרופסור אורח בקולג' בארד בסתיו 1987, שם לימד את הקורסים "מור וראסל" ו"רייל ואוסטין". מעט לפני מותו ב-1989 התפרסם עקב חוויית "כמעט מוות" חריגה, שנדמה כי הסיטה אותו מהספקנות הדתית שאפיינה אותו כל חייו. מאידך, ייתכן שרק ניסה לדווח על חווייתו באופן כן, אובייקטיבי ואמפירי.
ראו גם

ידע אפריורי
אלונזו מורנינג

אלונזו הרדינג מורנינג ג'וניור (באנגלית: Alonzo Harding Mourning, Jr.‎; נולד ב-8 בפברואר 1970 בווירג'יניה) הוא כדורסלן עבר אמריקאי אשר שיחק בליגת ה-NBA. מורנינג שיחק בעמדת הסנטר. הוא כונה גם "ZO", ונחשב לאחד החוסמים הטובים שהיו בהיסטוריית הכדורסל העולמי. ב-2014 נבחר להיכל התהילה של הכדורסל.
ביוגרפיה > תיכון ומכללות

בשנתו הראשונה בתיכון הוביל מורנינג את קבוצתו ל-51 ניצחונות רצופים. בשנתו השנייה בתיכון ממוצעיו הגיעו ל-25 נקודות, 15 ריבאונדים ו-12 חסימות למשחק. הוא נבחר לשחקן השנה על ידי ה-USA Today. אחרי שסיים את התיכון עבר מורנינג לשחק באוניברסיטת ג'ורג'טאון. הוא הוביל את כל ארצות הברית בחסימות, והוא נבחר בסוף השנה לאול-אמריקן.
ביוגרפיה > שארלוט הורנטס

בדראפט 1992 נבחר במקום השני על ידי שארלוט הורנטס, מקום אחד אחרי שאקיל אוניל. בעונת הבכורה שלו נבחר מורנינג לחמישיית הרוקיז של העונה ב-NBA כשהשיג ממוצעים של 21.0 נקודות, 10.3 ריבאונדים ו-3.4 חסימות למשחק. בהצבעה לבחירת הרוקי של העונה הוא סיים במקום השני רק לשאקיל אוניל. הוא השיג את ממוצע הנקודות הגבוה ביותר לשחקן שנה ראשונה בהורנטס. מורנינג ואוניל היו שחקני השנה הראשונה הראשונים מאז דייוויד רובינסון שהשיגו ממוצעים של למעלה מ-20 נקודות ו-10 ריבאונדים. מורנינג שבר את שיא כל החסימות לשחקן של ההורנטס כבר במשחק ה-49 שלו במדיה. במשחק הרביעי בסיבוב הפלייאוף הראשון של אותה עונה הוא קלע סל ניצחון עם הבאזר. הסל הזה נתן לקבוצתו את הניצחון 103-104 על בוסטון סלטיקס. משחק זה הכריע את הסדרה וההורנטס עלו לסיבוב הבא.
בעונתו השנייה בהורנטס הוא שיחק רק 60 משחקים והעלה את ממוצע הנקודות שלו ל-21.5 למשחק. בעונת 1994/1995 הובילו מורנינג וחברו לקבוצה לארי ג'ונסון את ההורנטס ל-50 ניצחונות ועלייה לפלייאוף. בעונה זו מורנינג דורג ראשון בקבוצה בנקודות בממוצע (21.3), ריבאונדים בממוצע (9.9), חסימות בממוצע (2.9) ובאחוזים מהשדה (51%).
ביוגרפיה > מיאמי היט

לאחר שלוש עונות בהורנטס הוא הועבר למיאמי היט, וההורנטס קבלו בתמורה את גלן רייס. בעונתו הראשונה בהיט הא השיג שיא קריירה בממוצע נקודות, כשקלע 23.2 למשחק. הוא הוסיף עוד שני שיאי קריירה בממוצע חטיפות (1.0) ובממוצע אסיסטים (2.3). בעונתו השנייה במיאמי הוא ירד לראשונה מממוצע של 20 נקודות ומעלה, כשקלע 19.8 למשחק. בעונתו השלישית בהיט ירדו ממוצעיו במעט, והוא שיחק ב-58 משחקים בלבד.
בעונת 1998/1999 זכה מורנינג להיות שחקן ההגנה של העונה ב-NBA, ובחמישיית העונה ב-NBA. בעונה זו הוא הוביל את ההיט בנקודות בממוצע (20.1), אחוזים מהשדה (51%), ריבאונדים בממוצע (11.0 – גם שיא קריירה) וחסימות (3.9 – גם שיא קריירה). בעונה הבאה העלה מורנינג את ממוצע הנקודות שלו ל-21.7 והוא נבחר שוב לתואר שחקן ההגנה של העונה, ובנוסף נבחר לחמישיית העונה השנייה ב-NBA.
בתחילת עונת 2000/2001 אובחנה מחלה בכליותיו של מורנינג, ובעקבות זאת הוא פספס חמישה חודשים מהעונה ושיחק רק 13 משחקים. בעונה הבאה הוא חזר לשחק בצורה סדירה ואפילו השתתף במשחק האולסטאר. למרות זאת, לקראת עונת 2002/2003 החמיר מצבו וחוזהו שעמד להסתיים לא חודש. מורנינג לא שיחק כלל בעונה זו.
ביוגרפיה > ניו ג'רזי נטס

בתחילת עונת 2003/2004 חתם מורנינג על חוזה בקבוצה ניו ג'רזי נטס. ב-23 בנובמבר 2003 הודיע מורנינג על פרישה מכדורסל בשל מחלת כליות. יומיים לאחר מכן בא לבקר אותו בן דודו ג'ייסון קופר בבית החולים. קופר החליט לתרום למורנינג את אחת מכליותיו, ולאחר כחודש הניתוחים הושלמו ומורנינג הודיע על חזרה מרגשת למגרשי הכדורסל. בעונה זו הוא הספיק לשחק רק ב-12 משחקים.
בפתיחת העונה הבאה בניו ג'רזי מורנינג לא שיחק תפקיד משמעותי בקבוצתו. הוא אמר לתקשורת שהוא רוצה לצאת מהקבוצה, במיוחד אחרי שהם העבירו את השחקן קניון מרטין לקבוצה אחרת.
ביוגרפיה > החזרה למיאמי

ב-17 בדצמבר 2004 הועבר מורנינג בטרייד לטורונטו ראפטורס יחד עם עוד שני שחקנים בתמורה לוינס קרטר. מורנינג לא הסכים לשחק בטורונטו וחזר לשחק במיאמי היט. בתחילה שיחק מורנינג כמחליף לשאקיל אוניל, אך פתח בחמישייה בחלק מהעונה כשאוניל היה פצוע. אוניל ומורנינג אפילו שחקו ביחד, כשמורנינג ירד לעמדת הפאוור פורוורד. מורנינג סיים את עונת 2005/2006 במקום השלישי בדירוג החסימות בממוצע, עם 2.66 למשחק. הוא השיג זאת אף על פי ששיחק רק 20.0 דקות בממוצע.
אחרי הזכייה באליפות 2006 הכריז מורנינג שהוא נשאר בהיט כדי להגן על התואר, אף על פי שקיבל הצעות כספיות טובות יותר מקבוצות כמו סן אנטוניו ספרס.
באחד המשחקים בעונת 2007–2008 נפל מורנינג בחוזקה, ונפצע באופן רציני. פציעה כזו היא פציעה שלעיתים גם צעירים לא יוצאים ממנה. הוא לא היה יכול לצעוד על רגליו, אך הוא סירב בתוקף שיורידו אותו על אלונקה ואמר שאת צעדיו האחרונים על הפרקט הוא יעשה לבד.
ב-22 בינואר הכריז מורנינג על פרישתו ממשחק פעיל במסיבת עיתונאים בה אמר: ”אני כבר בן 38, ואני מרגיש שפיזית סיימתי את הקריירה, ותרמתי את כל מה שיכולתי למשחק”. מורנינג זכה לכבוד להיות הראשון שגופייתו (מספר 33) נתלית על גג ה"אמריקן איירליינס ארנה" במיאמי ואף שחקן לא ילבש את מספרו עוד.
תארים

אליפות ה-NBA לעונת 06–2005 עם מיאמי היט
חמישיית הרוקיז הראשונה (1993)
חמישיית העונה הראשונה (1999)
פעמיים בחמישיית ההגנה הראשונה (1999 ו-2000)
פעמיים שחקן ההגנה של העונה ב-NBA‏ (1999 ו-2000)
7 בחירות למשחק האולסטאר (1994–1997, 2000–2002)
חמישיית העונה השנייה (2000)
מדליית זהב עם נבחרת ארצות הברית באולימפיאדת סידני (2000)
מדליית זהב עם נבחרת ארצות הברית באליפות העולם בכדורסל 1994
מדליית ארד עם נבחרת ארצות הברית באליפות העולם בכדורסל 1990
הקלעי השני בכל הזמנים של מיאמי היט עם 9,459 נקודות במדיה.
מלך החסימות של ה-NBA עם 3.91 למשחק בעונת 1998/1999